DA
20.2.2023
Den Europæiske Unions Tidende
C 63/47
Rettens kendelse af 15. december 2022 — Leonardo mod Frontex (Sag T-675/20) (1) (Aktindsigt – forordning (EF) nr.
1049/2001 – udbudsprocedure – tjeneste til luftovervågning – fjernstyret luftfartøjssystem – afslag på aktindsigt – de to hovedparters anmodning om, at det fastslås, at det er ufornødent at træffe afgørelse – sagen ikke hævet – forsvarlig retspleje – ufornødent at træffe afgørelse) (2023/C 63/60) Processprog: italiensk Parter Sagsøger: Leonardo SpA (Rom, Italien) (ved advokaterne M. Esposito, F. Caccioppoli og G. Calamo) Sagsøgt: Det Europæiske Agentur for Grænse- og Kystbevogtning (Frontex) (ved H. Caniard, T. Knäbe og W. Szmidt, som befuldmægtigede, bistået af advokat B. Wägenbaur) Sagens genstand Med søgsmålet, der er støttet på artikel 263 TEUF, har sagsøgeren i det væsentlige nedlagt påstand om annullation af afgørelsen, der blev truffet af Det Europæiske Agentur for Grænse- og Kystbevogtning (Frontex) den 5. oktober 2020, hvorved dette afslog den genfremsatte begæring om aktindsigt, som sagsøgeren havde fremsat i medfør af Europa-Parlamentets og Rådets forordning (EF) nr.
1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
Konklusion 1) Det er ufornødent at træffe afgørelse i sagen.
2) Leonardo SpA bærer sine egne omkostninger og betaler de af Det Europæiske Agentur for Grænse- og Kystbevogtning (Frontex) afholdte omkostninger.
(1)
EUT C 19 af 18.1.2021.
Rettens kendelse af 19. december 2022 — XH mod Kommissionen (Sag T-522/21) (1) (Personalesag – tjenestemænd – forfremmelse – forfremmelsesåret 2020 – afgørelse om afslag på at ændre sagsøgerens sagsakter i Sysper 2 – afgørelse om ikke at forfremme sagsøgeren – søgsmålsfrister – ufravigelig karakter – begyndelsestidspunkt – ansøgning om retshjælp – suspension af fristerne – beregning af fristerne – for sent anlagt – omstændigheder, som ikke kunne forudses, eller force majeure – undskyldelig fejl – afvisning) (2023/C 63/61) Processprog: engelsk Parter Sagsøger: XH (ved advokat K.
Górny-Salwarowska) Sagsøgt: Europa-Kommissionen (ved M. Brauhoff, L. Hohenecker og L. Vernier, som befuldmægtigede) Sagens genstand Sagsøgeren har med sit søgsmål anlagt i henhold til artikel 270 TEUF nedlagt påstand for det første om annullation af Europa-Kommissionens afgørelse af 24. november 2020 om afslag på at ændre sagsøgerens sagsakter i Sysper 2, som blev opretholdt ved afgørelse af 16. juni 2021 om afslag på sagsøgerens klage, for det andet om annullation af Kommissionens afgørelse af 12. november 2020 om ikke at opføre sagsøgeren på listen over forfremmede tjenestemænd i 2020, som blev opretholdt ved afgørelse af 8. juni 2021 om afslag på sagsøgerens klage, og for det tredje om erstatning for den lidte skade.